LIETUVOS RESPUBLIKOS AMBASADA PIETŲ AFRIKOS RESPUBLIKOJE

**AKTUALIOS EKONOMINĖS INFORMACIJOS SUVESTINĖ**

2023 m. sausio mėn.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2023-01-26 | Grūdų derlius PAR 2022-2023 m. bus panašus kaip ir praėjusiais metais. Apskaičiuota, kad 2022–2023 m. bendras kukurūzų derlius sieks 15,6 mln. tonų. PAR eksportas siekia 2,5 mln. tonų per metus. Didžiausios importuotojos yra Taivanas, Japonija, Vietnamas, Botsvana ir Meksika. | <https://www.world-grain.com/articles/18026-south-africa-grain-production-holding-steady-in-2022-23>  |  |
| **Investicijoms pritraukti į Lietuvą aktuali informacija** |
| 2023-01-26 | Pietų Afrikos verslininkai ieško galimybių perkelti savo verslą svetur ypač dėl elektros energijos trūkumo ir su tuo susijusių didėjančių kaštų. Kitos problemos susiję su vandens tiekimu ir augančiu nusikalstamumu šalyje. Daugiausia PAR verslininkai dairosi į Jungtinę Karalystę. | [Business owners in South Africa are looking to emigrate to escape Eskom and load shedding (businesstech.co.za)](https://businesstech.co.za/news/business-opinion/659461/business-owners-in-south-africa-are-looking-to-emigrate-to-escape-eskom-and-load-shedding/) |  |
| **Lietuvos verslo plėtrai aktuali informacija** |
|  | Artimiausios parodos PAR: - 2022.02.06-09 "Mining Indaba" - didžiausia kasybos sektoriaus paroda Afrikoje, apima industrinių mašinų ir prietaisų gamybą ir inovacijas, aukščiausio lygio viešojo ir privataus sektoriaus dalyviai;- 2022.02.16-18 "Africa Energy Indaba" energetikos sektoriaus paroda ir konferencija Keiptaune - 2022.05.16-18 "Enlit Africa" energetikos sektoriaus paroda ir konferencija Keiptaune- 2022.05.16-19 "NAMPO Harvest Day" - didžiausia agro gamybos (industrinių agro mašinų) sektoriaus paroda PAR, organizuojama grūdų asociacijos "Grain SA"- 2023.06.27-29 „Africa Big 5“ statybų sektoriaus paroda Johanesburge- 2023.06.18-20 „Africa Big 7“ maisto ir gėrimų gamintojų paroda Johanesburge- 2023.08.03-06 "Decorex" interjero dizaino paroda Johanesburge- 2023.09.5-07 Tarptautinė automobilių pramonės paroda „Automechanika“ Expo Centre Nasrec, Johanesburge | <https://miningindaba.com/Home><https://energyindaba.co.za/><https://enlit-africa.com/><https://www.grainsa.co.za/pages/nampo/nampo-home><https://www.thebig5constructsouthernafrica.com/><https://www.africabig7.com/>https://www.decorex.co.za/joburg/en-gb.htmlhttps://automechanika.za.messefrankfurt.com/johannesburg/en.html |  |
| 2023-01-27 | Pietų Afrikos startuoliai praeitais metais pritraukė daugiausia (95%) investicijų (VC) regione, tačiau visų investicijų apimtis sumažėjo per pusę nuo 2021 m. lygio: nuo 1,1 milijardo dolerių 2021 m. iki 555 milijonų dolerių 2022 m. | https://techcabal.com/2023/01/31/south-africa-2022-vc/ |  |
| 2023-01-30 | Prognozuojama, kad e-komercija PAR šiais metais žymiai išaugs. Rinkos tyrimų įmonės „eMarketer“ duomenimis, e-pardavimai iki 2023 m. pabaigos pasieks 34 mlrd. randų, 12,5 % daugiau nei 2022 m.  | [Here’s how ecommerce just got easier for your business (iol.co.za)](https://www.iol.co.za/technology/partnered/heres-how-ecommerce-just-got-easier-for-your-business-000cf6ab-a364-491a-abd0-9650e79d7e09) |  |
| 2023-01-28 | PAR bankų sektorius sparčiai keičiasi dėl skaitmenizacijos. Daugėja išimtinai skaitmenininių bankų ir paslaugų. atsižvelgiant į vartotojų elgseną. Vis daugiau klientų mieliau renkasi bankininkystę internetu arba mobiliosiomis programėlėmis, o ne filialus. | <https://businesstech.co.za/news/banking/659165/shake-up-for-banking-in-south-africa-these-are-the-trends-to-watch/>  |  |
| **Lietuvos turizmo sektoriui aktuali informacija** |
|  |  |  |  |
| **Bendradarbiavimui MTEPI[[1]](#footnote-1) srityse aktuali informacija** |
|  |  |  |  |
| **Transportas, energetika, Lietuvos ekonominiam saugumui aktuali informacija**  |
|  |  |  |  |
| **Bendra ekonominė informacija** |
| 2023-01-26 | PAR Rezervų bankas toliau didina bazinę palūkanų normą. Šį mėnesį paskelbta apie normos padidinimą 0,25 procentinio punkto iki 7,25 proc. Bankas peržiūrėjo ekonominio augimo prognozes. Nors Pietų Afrikos ekonomika 2022 m. trečiąjį ketvirtį augo 1,6 %, paskutinįjį ketvirtį augimas neprognozuojamas. Per visus praėjusius metus tikimasi 2,5% BVP augimo (nuo prognozuoto 1,8%). 2023 m. šalies ekonomika augs tik 0,3 proc. Pagrindinė lėto augimo priežastis – elektros trūkumas.  | <https://www.news24.com/citypress/business/south-africa-will-only-see-growth-of-03-this-year-says-sarb-20230126> <https://www.moneyweb.co.za/news/south-africa/watch-sarb-repo-rate-announcement/>  |  |
| 2023-01-25 | 2022 m. gyventojų perkamoji galia mažėjo. Remiantis BankservAfrica Take-home Pay Index (BTPI) duomenimis, praėjusių metų gruodį vidutinis nominalus darbo užmokestis (atskaičius mokesčius) sumažėjo 4,8% iki 14 633 randų nuo 15403 randų praėjusiais metais. | <https://businesstech.co.za/news/wealth/659209/the-average-take-home-pay-in-south-africa-right-now-17/>  |  |
| 2023-01-11 | Besitęsiantis elektros energijos trūkumas ir vartojimo ribojimas (load shedding) neigiamai paveikė gamybos sektorių. ABSA banko Verslo aktyvumo indeksas (PMI) rodo, kad gruodžio mėnesį, kuomet Eskom įgyvendino intensyvų elektros tiekimo ribojimą, indeksas siekė 45,2, lapkričio mėn. 49,5 ir spalio mėnesį 48,8. PMI yra pagrindinis PAR gamybos sektoriaus ekonominės veiklos rodiklis, kuris matuoja apdirbamosios pramonės pirkimo vadybininkų aktyvumo lygį – aukštesnė nei 50 vertė rodo sektoriaus plėtrą, o mažesnė nei 50 – mažėjimą. | <https://businesstech.co.za/news/energy/655153/load-shedding-leaves-another-sector-in-south-africa-battered/>  |  |
| **Kita ekonominiam bendradarbiavimui aktuali informacija** |
| 2023-01-30  | ES Aukščiausiasis atstovas, viceprezidentas ir užsienio politikos vadovas Josep Borrell su trimis komisarais lankėsi PAR ir Botsvanoje. PAR vienas iš svarbiausių vizito akcentų „Team Europe“ iniciatyvos „Teisingam ir „žaliam“ perėjimui“ pristatymas. ES planuoja investuoti 280 mln. Eur., siekdama paremti PAR reformas energetikos sektoriuje ir paskatinti „žaliąsias“ investicijas.15-ųjų ES ir PAR ministrų lygio konsultacijų metu aptarti politiniai, saugumo, prekybos, klimato kaitos, švietimo ir mokslo bendradarbiavimo ir kt klausimai. | <https://www.iol.co.za/business-report/economy/eu-to-invest-r53bn-in-sas-just-and-green-recovery-c7958c08-9ba5-42aa-93e6-32f4f522bc1a><https://www.news24.com/news24/africa/news/top-eu-commission-official-in-sa-to-discuss-climate-change-renewable-energy-health-20230126>  |  |
| 2023-01-19 | Straipsnis pateikia MBA (Master of Business Administration) studijų opcijas PAR ir jų kainas. Bent du universitetai patenka į globalių reitingų 200 – Keiptauno ir Witwaterstrando universitetų verslo mokyklos. | [Here's what an MBA costs at 12 of South Africa’s top business schools in 2023 | Business Insider](https://www.businessinsider.co.za/heres-what-an-mba-costs-at-12-of-south-africas-top-business-schools-for-the-2023-academic-year-2022-12)  |  |

AKTUALU:

* Visa informacija apie vykdomus viešuosius pirkimus PAR yra prieinama internete - <http://www.etenders.gov.za/>
* Įmonėms norinčios dalyvauti viešųjų pirkimų konkursuose rekomenduojama užsiregistruoti centrinėje tiekėjų duomenų bazėje (CSD) - <https://secure.csd.gov.za/>

**Botsvanos eksportuotojų duomenų bazė** - <https://www.gobotswana.com/botswana-export-ready-database>

Parengė: LR ambasados Pietų Afrikos Respublikoje trečioji sekretorė Inga Stankaitė, tel. +27127609002, el.p. inga.stankaite@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)